ಪುನೀತ್ ರಾಜ್‌ಕುಮಾರ್ ಮಾಡಬೇಕಿದ್ದ ಪಾತ್ರಕ್ಕೆ `ಪುಷ್ಪ’ ಸ್ಟಾರ್ ಫೈನಲ್

ಪುನೀತ್ ರಾಜ್‌ಕುಮಾರ್ ಇಷ್ಟಪಟ್ಟು ಕಥೆ ಫೈನಲ್ ಮಾಡಿದ್ದ ಚಿತ್ರ `ದ್ವಿತ್ವ’ಗೆ `ಪುಷ್ಪ’ ಸ್ಟಾರ್ ಫಯಾದ್ ಫಾಸಿಲ್ ಎಂಟ್ರಿ ಕೊಡಲಿದ್ದಾರೆ. ಈ ಸುದ್ದಿಯ ಕುರಿತು ಪಬ್ಲಿಕ್ ಟಿವಿ ಡಿಜಿಟೆಲ್ ಈ ಹಿಂದೆಯೇ ಬ್ರೇಕ್ ಮಾಡಿತ್ತು. ಫಯಾದ್ ಫಾಸಿಲ್‌ಗೆ ಲೂಸಿಯಾ ಪವನ್ ಕುಮಾರ್ ಆ್ಯಕ್ಷನ್ ಕಟ್ ಹೇಳ್ತಿದ್ದಾರೆ. ಈ ಇಬ್ಬರ ಡೆಡ್ಲಿ ಕಾಂಬಿನೇಷನ್‌ಗೆ ಜನಪ್ರಿಯ ನಿರ್ಮಾಣ ಸಂಸ್ಥೆ ಸಾಥ್ ನೀಡುತ್ತಿದೆ.

ಅಪ್ಪು ಕಡೆಯದಾಗಿ ಓಕೆ ಮಾಡಿದ್ದ `ದ್ವಿತ್ವ’ ಸಿನಿಮಾಗೆ ಈಗ `ಪುಷ್ಪ’ ಸ್ಟಾರ್ ಫಯಾದ್ ಮಾಡಲಿದ್ದಾರೆ. ಅಪ್ಪುನ `ದ್ವಿತ್ವ’ ಚಿತ್ರದಲ್ಲಿ ಹೊಸ ರೀತಿಯಲ್ಲಿ ನೋಡಬಹುದಿತ್ತು. ಆದರೆ ಪುನೀತ್ ಅನಿರೀಕ್ಷಿತ ಸಾವು ಈಗಲೂ ಅಭಿಮಾನಿಗಳಿಗೆ ಅರಗಿಸಿಕೊಳ್ಳಲು ಸಾಧ್ಯವಾಗುತ್ತಿಲ್ಲ. ಇನ್ನು ಅಪ್ಪು ಆಯ್ಕೆ ಮಾಡಿದ್ದ `ದ್ವಿತ್ವ’ ಸಿನಿಮಾಗೆ ಮತ್ತೆ ಮರುಜೀವ ಕೊಡಲು ಪವನ್ ಕುಮಾರ್ ಸಜ್ಜಾಗಿದ್ದಾರಂತೆ. ಇದನ್ನೂ ಓದಿ:ನಾನು ಮತ್ತು ರೂಪೇಶ್ ಶೆಟ್ಟಿ ಜಸ್ಟ್ ಫ್ರೆಂಡ್ಸ್, ಅಂಥದ್ದೇನೂ ಇಲ್ಲ: ಸಾನ್ಯಾ ಅಯ್ಯರ್

View this post on Instagram

A post shared by Hombale Films (@hombalefilms)

ಪವನ್ ಕುಮಾರ್ ಮತ್ತು ಫಯಾದ್ ಫಾಸಿಲ್ ಕಾಂಬಿನೇಷನ್ ಚಿತ್ರಕ್ಕೆ ಹೊಂಬಾಳೆ ಸಂಸ್ಥೆ ಬಂಡವಾಳ ಹೂಡಲು ಮುಂದಾಗಿದೆ. ಇದಕ್ಕೆ ಪೂರಕವೆಂಬಂತೆ ನಟ ಫಯಾದ್ ಹುಟ್ಟುಹಬ್ಬಕ್ಕೆ ಹೊಂಬಾಳೆ ಸಂಸ್ಥೆ ಶುಭಹಾರೈಸಿದ್ದಾರೆ. ಈ ಮೂಲಕ ಹೊಂಬಾಳೆ ಸಂಸ್ಥೆ ಸುಳಿವು ನೀಡಿದೆ. ನಿರ್ದೇಶಕ ಪವನ್ ಮತ್ತು ಫಯಾದ್ ಕಾಂಬಿನೇಷನ್ ಚಿತ್ರಕ್ಕೆ ಹೊಂಬಾಳೆ ನಿರ್ಮಾಣ ಸಂಸ್ಥೆ ಬಂಡವಾಳ ಹೂಡಿದ್ದಾರೆ. `ದ್ವಿತ್ವ’ ಚಿತ್ರಕ್ಕೆ ಫಯಾದ್ ಅವರನ್ನ ನಿರ್ದೇಶಿಸುತ್ತಾರಾ ಅಥವಾ ಬೇರೇ ಕಥೆಗೆ ಡೈರೆಕ್ಷನ್ ಮಾಡಲು ಪವನ್ ಕುಮಾರ್ ಸಜ್ಜಾಗಿದ್ದಾರಾ ಎಂಬುದನ್ನ ಕಾದುನೋಡಬೇಕಿದೆ.

Live Tv
[brid partner=56869869 player=32851 video=960834 autoplay=true]